Document ID: 31997F0827

Reference:
EUR-Lex - 31997F0827 - LV
Svarīgs juridisks paziņojums
|
31997F0827
Oficiālais Vēstnesis L 344 , 15/12/1997 Lpp. 0007 - 0009
Padomes Vienotā Rīcība(1997. gada 5. decembris),kas pieņemta, pamatojoties uz K3. pantu Līgumā par Eiropas Savienību, un ar ko izveido mehānismu, lai izvērtētu starptautisko saistību cīņai pret organizēto noziedzību piemērošanu un īstenošanu valsts līmenī(97/827/TI)EIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā K3. panta 2. punkta b) apakšpunktu,ņemot vērā ziņojumu, ko sniedza tā augstākā līmeņa darba grupa cīņā pret organizēto noziedzību, ko Eiropas Padome apstiprināja Amsterdamā 1997. gada 16. un 17. jūnijā, un jo īpaši rīcības plāna ieteikumu Nr. 15,ņemot vērā Padomes secinājumus par minēto ziņojumu,ņemot vērā pieredzi, kas gūta Starptautiskajā nelikumīgi iegūtu līdzekļu legalizēšanas apkarošanas finanšu darba grupā,ņemot vērā Padomes 1997. gada 26. jūnija Lēmumu par noteikumiem, ko piemēro valsts ekspertiem, kuri nosūtīti uz Padomes ģenerālsekretariātu organizētās noziedzības pastiprinātas apkarošanas plāna īstenošanai,tā kā ir nepieciešams uzlabot to instrumentu īstenošanu valsts līmenī, kas pieņemti Savienībā un citur, jo īpaši, lai apkarotu organizēto noziedzību;tā kā šāda īstenošana ir galvenokārt katras dalībvalsts atbildība, un tā kā Savienībā dalībvalstis rīkojas saskaņoti, tās atbalsta cita citu to sadarbības instrumentu piemērošanas pilnveidošanā, ko tās parakstījušas starptautiskā līmenī;tā kā vēlams arī izveidot mehānismu, kas kā šādas saskaņotas rīcības papildinājums, pamatojoties uz vienlīdzību un savstarpēju uzticību, ļauj dalībvalstīm novērtēt to, kā katra no tām īsteno sadarbības instrumentus, kas paredzēti starptautiskās organizētās noziedzības apkarošanai;iepazinusies ar Eiropas Parlamenta viedokli [1] pēc prezidentvalsts konsultācijām ar to saskaņā ar Līguma K6. pantu,IR PIEŅĒMUSI ŠO VIENOTO RĪCĪBU.1. pantsMērķis1. Neskarot Kopienas kompetenci, saskaņā ar turpmāk izklāstītajiem noteikumiem izveido mehānismu, lai salīdzinoši novērtētu to Savienības un citu starptautisko aktu un instrumentu piemērošanu un īstenošanu valsts līmenī, kas pieņemti attiecībā uz krimināllietām, un lai salīdzinoši novērtētu no tiem izrietošos tiesību aktus un prakses, kā arī to starptautisko sadarbības pasākumu piemērošanu un īstenošanu valsts līmenī, kas veikti attiecībā uz organizētās noziedzības apkarošanu dalībvalstīs.2. Katra dalībvalsts apņemas nodrošināt, ka tās varas iestādes pilnībā sadarbojas ar izvērtēšanas grupām, kas izveidotas ar šo vienoto rīcību, lai to īstenotu, stingri ievērojot likuma un ētikas normas, ko piemēro valsts līmenī.2. pantsIzvērtēšanas objekti1. Katru gadu pēc prezidentvalsts ierosinājuma Organizētās noziedzības apkarošanas daudznozaru darba grupas (MDW) locekļi definē konkrētus izvērtēšanas objektus, ne mazāk kā piecus objektus gadā, kā arī secību, kādā nepieciešams izvērtēt dalībvalstis.2. Novērtējumu sagatavo Padomes prezidentvalsts, kurai palīdz Padomes ģenerālsekretariāts, Komisiju pilnīgi iesaistot priekšdarbos.3. Pirmo izvērtēšanas gadu uzsāk ne vēlāk kā trīs mēnešus pēc šīs vienotās rīcības spēkā stāšanās dienas.3. pantsEkspertu iecelšana1. Katra dalībvalsts pēc prezidentvalsts iniciatīvas nosūta Padomes ģenerālsekretariātam viena līdz trīs to ekspertu vārdus, kuriem ir ievērojama pieredze jautājumos par novērtēšanu organizētās noziedzības apkarošanas jomā, jo īpaši tiesībaizsardzības dienestā, piemēram, policijā, muitā, tiesu vai cita veida valsts iestādē, un kuri ir gatavi piedalīties vismaz vienā novērtēšanas uzdevumā.2. Prezidentvalsts izveido dalībvalstu iecelto ekspertu sarakstu un nosūta to MDW locekļiem.4. pantsIzvērtēšanas grupaPamatojoties uz 3. panta 2. punktā minēto sarakstu, prezidentvalsts izvēlas trīs ekspertu grupu katras dalībvalsts izvērtēšanai, nodrošinot, ka tie nav attiecīgās dalībvalsts pilsoņi. Izvēlēto ekspertu vārdus paziņo MDW. Šie eksperti ir izvērtēšanas grupas dalībnieki. Atkarībā no izvērtējamiem jautājumiem Komisija var piedalīties ekspertu grupu vērtēšanas procesos. Izvērtēšanas grupai visos uzdevumos palīdz Padomes ģenerālsekretariāts.5. pantsAnketas sagatavošanaPrezidentvalsts ar Padomes ģenerālsekretariāta palīdzību izveido anketu visu dalībvalstu izvērtēšanai, ņemot vērā mērķi, kas definēts 2. panta 1. punktā, un iesniedz šo anketu MDW apstiprināšanai. Anketu izveido tā, lai savāktu visu lietderīgo informāciju, kas vajadzīga izvērtēšanas veikšanai. Izvērtējamā dalībvalsts nodrošina, ka tā aizpilda anketu viena mēneša laikā pēc iespējas pilnīgāk un, ja nepieciešams, pievieno visas attiecīgās tiesību normas, kā arī tehnisko un praktisko informāciju.6. pantsIzvērtēšana uz vietasKad izvērtēšanas grupa ir saņēmusi anketu, tā dodas uz izvērtējamo dalībvalsti, lai apmeklētu politiskās, administratīvās iestādes, policiju, muitas un tiesu iestādes vai citas attiecīgās iestādes saskaņā ar apmeklējumu programmu, ko izveidojusi dalībvalsts, kuru apmeklē un kura ņem vērā izvērtēšanas grupas izteiktās vēlmes.7. pantsZiņojuma projekta sagatavošanaVēlākais mēnesi pēc 6. pantā minētā apmeklējuma izvērtēšanas grupa sagatavo ziņojuma projektu un to iesniedz izvērtējamai dalībvalstij, lai tā izteiktu savu viedokli. Ja nepieciešams, izvērtēšanas grupa groza savu ziņojumu, ņemot vērā izvērtētās dalībvalsts komentārus.8. pantsZiņojuma apspriešana un pieņemšana1. Prezidentvalsts nosūta MDW locekļiem ziņojuma projektu, kas ir konfidenciāls, kopā ar visiem izvērtētās dalībvalsts komentāriem, kurus izvērtēšanas grupa nav nepieņēmusi.2. MDW sanāksme sākas ar ziņojuma projekta prezentāciju, kuru vada izvērtēšanas grupa. Izvērtētās dalībvalsts pārstāvis sniedz komentārus, informāciju vai paskaidrojumus, kurus viņš uzskata par vajadzīgiem. MDW apspriež ziņojuma projektu un vienprātīgi pieņem secinājumus.3. Prezidentvalsts reizi gadā informē Padomi par izvērtēšanas uzdevumu rezultātiem. Padome vajadzības gadījumā var sniegt attiecīgajai dalībvalstij jebkādus ieteikumus un aicināt ziņot par to, kas paveikts līdz Padomes noteiktajam termiņam.4. Saskaņā ar 9. panta 2. punktu prezidentvalsts katru gadu informē Eiropas Parlamentu par izvērtēšanas mehānisma īstenošanu.5. Pēc pilnīgas izvērtēšanas uzdevuma izpildes Padome veic atbilstošos pasākumus.9. pantsKonfidencialitāte1. Izvērtēšanas grupu ekspertiem pieprasa ievērot konfidencialitāti attiecībā uz jebkādu informāciju, ko tie gūst saistībā ar savu uzdevumu. Tādēļ dalībvalstīm jānodrošina, ka eksperti, ko tās ieceļ saskaņā ar 3. pantu, attiecīgā gadījumā atbilst attiecīgiem drošības noteikumiem.2. Ziņojums, kas izveidots saskaņā ar šo vienoto rīcību, ir konfidenciāls. Tomēr izvērtētā dalībvalsts var publicēt ziņojumu uz savu atbildību. Ja dalībvalsts vēlas publicēt tikai atsevišķas ziņojuma daļas, tai jāsaņem Padomes piekrišana.10. pantsMehānisma pārskatīšanaNe vēlāk kā visu dalībvalstu pirmās izvērtēšanas beigās Padome pārbauda sīki izstrādātās mehānisma normas un piemērošanas jomu un, ja nepieciešams, veic šīs vienotās rīcības pielāgojumus.11. pantsStāšanās spēkāŠī vienotā rīcība stājas spēkā dienā, kad to publicē Oficiālajā Vēstnesī.12. pantsPublicēšana Oficiālajā VēstnesīŠo vienoto rīcību publicē Oficiālajā Vēstnesī.Briselē, 1997. gada 5. decembrīPadomes vārdā —priekšsēdētājsM. Fischbach[1] Atzinums sniegts 1997. gada 20. novembrī (Oficiālajā Vēstnesī vēl nav publicēts).--------------------------------------------------

Summary:
ES valstu veikto pasākumu cīņai ar organizēto noziedzību salīdzinoša izvērtēšana
ES valstu veikto pasākumu cīņai ar organizēto noziedzību salīdzinoša izvērtēšana
Ar Eiropas Savienības Vienoto Rīcību ievieš mehānismu, kas ļauj veikt ES valstu tiesību sistēmu snieguma salīdzinošu izvērtēšanu attiecībā uz dažādiem pasākumiem cīņai pret organizēto noziedzību.
AKTS
                  
Padomes Vienotā Rīcība 97/827/TI (1997. gada 5. decembris), kas pieņemta, pamatojoties uz K3. pantu Līgumā par Eiropas Savienību, un ar ko izveido mehānismu, lai izvērtētu starptautisko saistību cīņai pret organizēto noziedzību piemērošanu un īstenošanu valsts līmenī
KOPSAVILKUMS
SVARĪGĀKIE ASPEKTI
                     
Šo izvērtējumu ir sagatavojusi Padomes prezidentvalsts sadarbībā ar Padomes ģenerālsekretariātu un Eiropas Komisiju.
Katrai ES valstij ir jānorāda viens līdz trīs eksperti, kuriem ir pieredze novērtējamajās jomās (t. i., policijas, muitas un tiesu darbā), un jānosūta viņu vārdi Padomes prezidentvalstij. Pēc tam Padomes prezidentvalsts izvēlas trīs ekspertus no šī vārdu kopuma, uzticot viņiem veikt izvērtējumu kādā ES valstī un vienlaikus nodrošinot, ka šie trīs izvēlētie eksperti nav novērtējamās ES valsts pilsoņi.
Katrā izvērtējumu kārtā galvenā uzmanība tiek pievērsta kādai īpašai tēmai, par kuru vienojušās ES valstis. Tās arī vienojas par apmeklējumu kārtību un anketu, ko izvērtēšanas grupa izmanto kā pamatu katras ES valsts apmeklējumam. Mērķis ir apkopot visu novērtējuma veikšanai noderīgo informāciju. Pēc anketas aizpildīšanas izvērtēšanas grupa apmeklē attiecīgo ES valsti un tiekas ar attiecīgajām pusēm (piem., politiskajām un administratīvajām iestādēm, policiju un muitas un tiesu iestādēm). Katrai ES valstij ir jānodrošina tās varas iestāžu pilnīga sadarbība ar izvērtēšanas grupām, kas izveidotas šīs Vienotās Rīcības ietvaros.
Ne vēlāk kā vienu mēnesi pēc apmeklējuma notiek ziņojuma projekta iesniegšana apmeklētajai ES valstij, lai tā varētu izteikt savu viedokli. Pēc visu izmaiņu pieņemšanas un veikšanas Padomes prezidentvalsts pārsūta ziņojuma projektu attiecīgās Padomes darba grupas dalībniekiem tālākai apsvēršanai un pieņemšanai.
ATSAUCES
Akts
Stāšanās spēkā
Transponēšanas termiņš dalībvalstīs
Oficiālais Vēstnesis
Vienotā Rīcība 97/827/TI
15.12.1997.
-
OV L 344, 15.12.1997., 7.-9. lpp.
SAISTĪTIE AKTI
                  
Padomes lēmums 2002/996/TI (2002. gada 28. novembris), ar ko izveido mehānismu tiesību sistēmu izvērtēšanai un to īstenošanai valsts līmenī cīņā pret terorismu (
Oficiālais Vēstnesis L 349, 24.12.2002., 1.-3. lpp.).
Pēdējo reizi atjaunots: 02.07.2015